เรื่องร้องเรียน (สะพาน,ร้องเรียน,ความปลอดภัย) วันที่ 2022-12-19 03:06:09 — แขวงลาดยาว เขตจตุจักร กรุงเทพมหานคร
เรื่องสะพานข้ามคลองที่สร้างขึ้นมาใหม่ เบื้องต้นสะพานได้ดำเนินการสร้างเสร็จแล้ว ขณะนี้ยังไม่เปิดใช้งานอย่างเป็นทางการ แต่สามารถข้ามได้แล้ว แต่เนื่องจากคนในครอบครัวมีผู้ที่ต้องใช้รถวีลแชร์ สะพานได้สร้างเสาขึ้นมาเพื่อไม่ให้มอเตอร์ไซค์ผ่าน ซึ่งวีลแชร์ก็ไม่สามารถผ่านได้เช่นกัน ทางเราเป็นครอบครัวหนึ่งในชุมชนหลังวัดเสมียนนารี ที่จะต้องใช้สะพานในการสัญจรเข้า-ออกเป็นหลัก และล่าสุดได้ไปคุยกับประธานชุมชนมา เขาบอกว่าสะพานข้ามคลอง ให้คนเดินอย่างเดียว ห้ามวีลแชร์ข้าม ห้ามรถมอเตอร์ไซค์ผ่าน เพราะวัดห้าม แต่จะมีการทำอีกสะพานที่ไม่ผ่านวัด อันนี้รถข้ามได้ วีลแชร์ข้ามได้
ดังนั้นเราเป็นประชาชนผู้ใช้งานจริงขอร้องเรียนให้ผู้ที่เกี่ยวข้องกับเรื่องดังกล่าวเข้ามาตรวจสอบหน่อยเรื่องนี้หน่อยคะ อีกเรื่องคือทางลาดของสะพานมีความลาดชัน และพื้นมีความลื่นมาก เสี่ยงเกิดอุบัติเหตุลื่นล้มได้ง่ายมาก
**หมายเหตุ : สะพานใหม่ทำใหญ่กว่าของเดิมเยอะมากแต่ข้อจำกัดในการใช้งานก็เยอะมากเช่นกัน ไม่เหมือนสะพานอันเก่าที่เล็กแต่สามารถใช้งานจริงได้ คนข้ามได้ รถมอเตอร์ไซค์ข้ามได้ รถวีลแชร์ข้ามได้**